PATVIRTINTA

Akmenės rajono savivaldybės

pedagoginės psichologinės tarnybos

direktoriaus 2019 -03-13

įsakymu Nr.V-4

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**2019-ŲJŲ METŲ VEIKLOS PLANAS**

**2018 METŲ VEIKLOS PLANO ĮGYVENDINIMO ANALIZĖ**

* **Pedagoginis psichologinis įvertinimas**

2018 metais kompleksinis pedagoginis psichologinis įvertinimas atliktas 107 vaikams, nustatyti specialieji ugdymosi poreikiai ir rekomenduotas ugdymas. Kompleksinį įvertinimą sudaro keturių specialistų (psichologo, specialiojo pedagogo, logopedo ir gydytojo neurologo) įvertinimai.

 Vaiko brandumo mokyklai įvertinimas atliktas 4 vaikams, pateiktos rekomendacijos (įvertinimą atlieka psichologas). Vaiko raida DISC metodika (nuo gimimo iki 5 metų vaikams) įvertinta 3 vaikams, rekomenduotas ugdymas (atlieka psichologas ir logopedas).

Kalbos ir komunikacijos įvertinimai atlikti 3 vaikams, nustatyti sutrikimai, taikyta kalbos korekcija (atlieka logopedas).

Išvadų tikslinimas ir rekomendacijų ugdymui tikslinimas pagal pateiktus dokumentus atliktas 29 specialiųjų ugdymosi poreikių turintiems vaikams (analizuoja visi specialistai).

Paruošta pažymų dėl PUPP pritaikymo – 12 (specialusis pedagogas). Iš viso atlikti 158 įvertinimai (2017 m. iš viso atlikti 175 įvertinimai).

* **Psichologinė pagalba**

Individualiai psichologo konsultuoti 158 asmenys: 90 psichologinių problemų turinčių vaikų, 44 jų tėvai ir 24 pedagogai. Iš viso suteikta 442 konsultacijos.

* **Metodinė pagalba ugdymo įstaigų specialistams ir vadovams**

Suteiktos 196 pedagoginės konsultacijos vaikams, tėvams, pedagogams, švietimo pagalbos specialistams (2017 m. suteiktos 175konsultacijos).

Specialioji pedagoginė pagalba buvo teikiama 2 vaikams (17 užsiėmimų).

Logopedo pagalba buvo teikiama 9 vaikams (94 užsiėmimai).

* **Šviečiamoji veikla – prioritetinis 2018 metų uždavinys.**

Pedagoginės psichologinės tarnybos specialistai skaitė paskaitas (14), vedė mokymus (2), užsiėmimus (12) rajono ugdymo įstaigų pedagogams, moksleiviams ir tėvams. Buvo atnaujinama informacija Tarnybos internetinėje svetainėje (7 pranešimai).

2018 m. balandžio 4 dieną Tarnyba kartu su Akmenės rajono jaunimo ir suaugusiųjų švietimo centru organizavo praktinę konferenciją „Pagalbos vaikui specialistų veiklos problemos, galimybės ir lūkesčiai“, skirtą rajono švietimo įstaigų psichologams, socialiniams ir specialiesiems pedagogams, logopedams, mokytojo padėjėjams, vadovams, savivaldybės atstovams. Konferencijos tikslas – aptarti švietimo pagalbos specialistų veiklą. Renginyje dalyvavo 46 ugdymo įstaigų bei savivaldybės atstovai (1).

Efektyvios tėvystės įgūdžių ugdymo programoje dalyvavo 11 tėvų. (6)

Visus metus Tarnyboje veikė tėvų. Savipagalbos grupė, į kurią susirinkdavo 10-12 moterų (15).

Iš viso buvo įgyvendintos 57 priemonės.

**5. Prevencinė veikla**

Akmenės rajono savivaldybės pedagoginėje psichologinėje tarnyboje veikia užimtumo grupė, kurią lankė 18 vaikų Užimtumo grupės tikslas – socialinių įgūdžių ugdymas. Užimtumo grupės metu vaikams teikiama pagalba ir kontrolė ruošiant namų darbų užduotis, gerinami vaikų tarpusavio santykiai, pagarba ir tolerancija vienas kitam. Vaikai mokomi dirbti grupėje. Įtraukiant vaikus į įvairias veiklas ugdoma kūrybinga asmenybė, nebijanti laisvai išreikšti save, kuriamas bendrumo jausmas. Per tam tikras veiklas rodomas socialiai priimtinas elgesys, koreguojamas netinkamas elgesys, siekiama, kad vaikai atrastų savo teigiamas ir unikalias savybes.

Užimtumo grupėje susiformavo tradicijos: vaikai turi pareigas, kuriomis buvo draugiškai pasidalinta, taisykles, kurias kūrė vaikai padedant socialiniai pedagogei. Grupėje siekiama sukurti jaukią, draugišką, malonią atmosferą, kad vaikai norėtų sugrįžti.

Psichologė dalyvavo 10 savivaldybės Vaiko gerovės komisijos posėdžių.

Vykdant Vaiko minimalios priežiūros priemones psichologo konsultuoti 3 vaikai.

**II. ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

**STIPRYBĖS**

1.Tarnyboje dirba profesionali specialistų komanda:

1.1. Darbuotojai yra kompetentingi ir nuolat kelia savo kvalifikaciją;

1.2. Stipri vaiko pedagoginio - psichologinio įvertinimo komanda, gebanti įvairiapusiškai nustatyti asmens psichologinės raidos ypatumus ir specialiuosius ugdymosi poreikius;

1.3. Specialistai bendradarbiauja ir teikia vienas kitam profesinę paramą, kolektyvo nariai yra draugiški, geranoriški.

2. Pedagoginės psichologinės tarnybos turima materialinė bazė leidžia veiksmingai teikti pedagoginę psichologinę pagalbą:

 2.1. Specialistai turi kabinetus individualiam darbui su klientais;

2.2. Tarnybos specialistai aprūpinti pedagoginio psichologinio vertinimo metodikomis, kita metodine medžiaga ir literatūra;

2.3. Įstaigos aplinka pritaikyta neįgaliesiems;

2.4. Tarnyba turi salę seminarams, mokymams ir kitiems grupiniams renginiams vykdyti.

3. Organizuojama užimtumo grupė vaikams, kurios tikslas – vaikų socialinių įgūdžių formavimas.

4. Vadovas sugeba kompetentingai sutelkti kolektyvą užduočių vykdymui.

**SILPNYBĖS**

1. Ribotos finansinės galimybės kvalifikacijai kelti.

1. Esami 1,5 psichologo etato neužpildyti, trūksta 0,5 etato socialinio pedagogo pagalbai suteikti, prevencinei bei švietėjiškai veiklai atlikti.
2. Trūksta lėšų Tarnybos materialinei bazei atnaujinti.
3. Tobulintini tarpinstitucinio bendradarbiavimo ryšiai.

**GALIMYBĖS**

1. Aktyviau formuoti teigiamą visuomenės požiūrį į SUP turinčius asmenis, jiems teikiamos pagalbos kokybę, vykdant rajono bendruomenės psichologinį, specialųjį ir socialinį pedagoginį švietimą.
2. Plėtoti specialiojo ugdymo koordinavimą, siekiant užtikrinti veiksmingą švietimo pagalbą asmenims, turintiems specialiųjų ugdymosi poreikių.
3. Stiprinti darbą su tėvais, organizuojant tėvystės įgūdžių mokymus.
4. Gerinti sklaidą apie Tarnybos veiklą, atnaujinant internetinį puslapį.
5. Stiprinti tarpinstitucinio bendradarbiavimo ryšius.

**GRĖSMĖS**

1. Lėšų stoka mažina galimybes materialinei bazei atnaujinti.
2. Lėšų stygius mažina galimybes kelti specialistų kvalifikaciją.
3. Didėjant mokinių, turinčių specialiųjų ugdymosi poreikių skaičiui rajone, tarnyboje dirbančių specialistų nebeužtenka kokybiškai atlikti PPT funkcijas.

**ĮSTAIGOS ORGANIZACINĖ STRUKTŪRA**

|  |  |  |
| --- | --- | --- |
| **Pareigybės pavadinimas** | **Etatų skaičius** | **Darbuotojų skaičius** |
| Direktorius | 1 | 1 |
| Psichologas | 1,5 | 3 |
| Specialusis pedagogas | 1 | 1  |
| Logopedas | 1 | 1 |
| Socialinis pedagogas | 0,5  | 1 |
| Vyr. buhalteris | 1 | 1 |
| Valytoja | 0,5 | 1 |
| Viso: | 6,5 | 9 |

**Psichologas -** asmuo, kurisvertina ir padeda spręsti mokinio (vaiko) asmenybės ir ugdymosi problemas, bendradarbiaudamas su mokinio (vaiko) tėvais (globėjais, rūpintojais) ir mokytojais, juos konsultuodamas.

 **Logopedas –** asmuo, vertinantis mokinių (vaikų) kalbėjimo ir kalbos sutrikimus, konsultuojantis jų šalinimo, prevencijos bei šių sutrikimų, turinčių mokinių (vaikų) ugdymo klausimais.

**Specialusis pedagogas –** asmuo, atliekantis pedagoginį mokinio (vaiko) vertinimą, nustatantis jų žinių, mokėjimų, įgūdžių, gebėjimų lygį ir jų atitikimą ugdymo programoms.

**Socialinis pedagogas –** asmuo, koordinuojantis užimtumo grupės veiklą, organizuojantis grupės vaikų užimtumą, ugdantis socialinius įgūdžius.

**2018 metų rugsėjo mėn. mėnesio duomenimis Tarnyba aptarnauja 3259 ugdymo įstaigų vaikus. Iš jų 312 mokinių turi specialiųjų ugdymosi poreikių**

**Vizija**

 Akmenės rajono savivaldybės pedagoginė psichologinė tarnyba - profesionali, inovatyvi ir aktyvi ugdymo įstaigų bendruomenių partnerė mokinių gerovės užtikrinimo veikloje*.*

**Misija**

 Padėti vaikams tapti harmoningomis asmenybėmis, teikiant jiems psichologinę ir specialiąją pedagoginę pagalbą, jų tėvams, globėjams bei pedagogams - reikiamą konsultacinę, švietimo ir informacinę pagalbą bei plėtojant bendradarbiavimą su kitomis, vaikui paramą teikiančiomis institucijomis.

**Uždaviniai**

 Įvertinti vaiko pedagogines psichologines problemas, specialiuosius ugdymosi poreikius, vaiko raidą, brandą mokyklai, rekomenduoti ugdymo formą ar mokyklą.

 Teikti psichologinę pagalbą vaikams, konsultuoti tėvus (globėjus, rūpintojus), pedagogus, specialistus, ugdymo įstaigų vadovus sprendžiant vaiko ugdymo ir emocines problemas.

 Teikti metodinę pagalbą ugdymo įstaigų specialistams ir vadovams optimalių vaiko ugdymo sąlygų, programų ir metodų parinkimo klausimais, padėti ugdymo įstaigoms užtikrinti kokybišką specialiųjų ugdymosi poreikių ir psichologinių asmenybės problemų turinčių vaikų ugdymą.

 Šviesti tėvus, pedagogus bei visuomenę aktualiais vaiko ugdymo ir integravimosi į visuomenę klausimais.

Aktyvinti projektinę veiklą – prioritetinis 2019 metų uždavinys.

 Vykdyti prevencinę veiklą: organizuoti užimtumo grupę vaikams, turintiems specialiųjų ugdymosi poreikių, emocinių ir elgesio problemų, bendradarbiauti su savivaldybės ir ugdymo įstaigų Vaiko gerovės komisijomis.

 Kaupti duomenų banką apie vaikus, turinčius specialiųjų ugdymosi poreikių ir specifinių problemų.

**IV. Priedai**

1. Akmenės rajono savivaldybės pedagoginės psichologinės tarnybos užimtumo grupės veiklos planas
2. Specialiojo pedagogo 2019 m. veiklos planas
3. Logopedo 2019 m. veiklos planas

4. Psichologo 2019 m. veiklos planas